| *Feresa attenuata* |
| --- |
| Esqueleto de *Feresa attenuata*
Comparación do tamaño co dun humano |
| Estado de conservación |
| Datos insuficientes |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Cetacea |
| Suborde: | Odontoceti |
| Superfamilia: | Delphinoidea |
| Familia: | Delphinidae |
| Subfamilia: | Globicephalinae |
| Xénero: | ***Feresa***Gray, 1870  |
| Especie: | ***F. attenuata*** |

 |
| Nome binomial |
| *Feresa attenuata*Gray, 1874  |
| Distribución de *Feresa attenuata*Distribución de *Feresa attenuata* |
| Sinonimia |
| Referencia:>ref name=S/>* *Delphinus intermedius* Gray, 1827
* *Feresa occulta* Jones and Packard, 1956
 |

***Feresa*** é unha especie de cetáceo odontoceto da familia dos delfínidos, a única do xénero ***Feresa***.

É unha especie pouco coñecida porque se ve poucas veces na natureza, aínda que a súa distribución é ampla e parece que pode encontrarse en calquera lugar do mundo nadando en augas tropicais e subtropicais, sempre profundas.

Até principios dos anos 1950 só era coñecida por dous cranios conservados no Museo de Historia Natural de Londres. Pero en 1954 o cetólogo xaponés Muneasto Yamada publicou un artigo sobre unha "rara marsopa" descuberta polos cazadores de baleas de Honshū dous anos antes.

Taxonomía
---------

A primeira descrición da especie foi feita en 1874 por John Edward Gray, que se baseou para facelo nun gravado, e que a denominou *Delphinus intermedius*. Máis tarde foi reclasificada no xénero *Feresa*, descrito polo propio Gray catro anos antes, de xeito que na actualidade o seu nome científico válido é *Feresa attenuata* (Gray, 1874).

Características
---------------

De corpo robusto, de 2,1 a 2,6 m de lonxitude e un peso entre os 110 e os 170 kg, nos adultos, de coloración escura, que pode variar entre a gris escura ou case negra e a gris apardazada na rexión dorsal, máis clara nos flancos e cunha mancha grande branca no ventre. A cabeza é moi narredondada, sen bico, e cos *labios* brancos; algúns individuos poden ter o mento branco. A aleta dorsal é prominente, de forma triangular, co ápixe arredondado e o bordo posterior cóncavo. As pectorais son longas, cos bordos posteriores convexos.

Distribución e poboación
------------------------

A súa distribución non se coñece ben, e os datos dispoñíbeis proceden de lugares moi diseminados por todo o mundo. Viven en augas cálidas e profundas, especialmente nas tropicais, pero ocasionalmente se desvía cara a rexións temperadas cálidas. Observouse con relativa frecuencia no Pacífico tropical oriental, Hawai e o Xapón. Non se coñecen migracións, e se cre que viven todo o ano nas zonas en que están ben estudadas, como Sri Lanka, no océano Índico, e a illa de San Vicente no mar Caribe.

Debido a este descoñecemento, a UICN cualificou o ano 2008 o estado de conservación da especie como "DD" (*datos insuficientes*).

Comportamento
-------------

Como quedou dito, é difícil de observar, xa que evita os barcos, aínda que se teñen datos de individuos que saltaban as ondas formadas polas embarcacións. Ás veces víronse algúns espécimes flotando, deixándose ir á deriva, sobre todo en días soleados. É unha nadadora vivaz, e a cabeza adoita saír da auga cando o animal chega á superficie; cando sente algún perigo, salta claramente fóra da auga. As mandas nadan coordinadamente e, en caso de alarma, os individuos reúnense para fuxiren xuntos.

Notas
-----

1. ↑  Taylor, B.L. Baird, R. Barlow, J. Dawson, S.M. Ford, J. Mead, J.G. Notarbartolo di Sciara, G. Wade, P. & Pitman, R.L. (2008). "Feresa attenuata". *Lista Vermella da IUCN de Especies en Perigo* (en inglés). IUCN 2008. Consultado o 16 de setembro de 2010.
2. ↑  *Feresa* Gray, 1870 en ITIS.
3. ↑  Feresa attenuata Gray, 1874 en ITIS.
4. 1 2 3 4  Carwardine, M. (1995), pp. 156-147.
5. ↑  Taylor, B. L. Baird, R. Barlow, J. Dawson, S. M. Ford, J. Mead, J. G. Notarbartolo di Sciara, G. Wade, P. & Pitman, R. L. (2008): *"Lista vermella"* de especies ameazadas da UICN. Varsión 2013.1.

Véxase tamén
------------

### Bibliografía

* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Perrin, William F. Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos

* Cetáceos
* Odontocetos
* Delfínidos
* Globicefalinos

### Ligazóns externas

|  |  |
| --- | --- |
| Control de autoridades | 
* Wd: Q244172
* BRE: 2047536
* MAG: 2911155142

 |

|  |  |
| --- | --- |
| Identificadores taxonómicos | 
* ADW: Feresa
* BioLib: 20825
* CMS: feresa-attenuata
* EUNIS: 15699
* Fossilworks: 63583
* GBIF: 2440530
* iNaturalist: 41534
* IRMNG: 10193878
* ITIS: 180461
* IUCN: 8551
* MSW: 14300049
* NBN: NHMSYS0020774286
* NCBI: 103592
* SeaLifeBase: 69397
* Species+: 3327
* TAXREF: 60883
* WoRMS: 137095

 |